Rondomtalie: Jaco Jacobs,Anna Davel Graffiti Boeke
Soek resultate: Anna Davel
GEWILDE KINDERVERSE WORD PRETTIGE SAAMSING-CD
Die sangeres Anna Davel, die kinderboekskrywer Jaco Jacobs en 'n briljante produksiespan het kragte saamgespan vir 'n CD met splinternuwe Afrikaanse kinderliedjies.
Die album getiteld In die land van Kammalielie is 'n versameling liedjies wat ure se vermaak vir kleuters beloof. Dit wissel van prettige, uitbundige liedjies soos 'Wilde perd' en 'Bambino, die reus van Bitterbos' tot liriese slaaptydliedjies soos 'Slaap, Sibongile' en 'Teddie se wiegelied'. Daar is ook lekker speel-speel-slim-liedjies soos 'Tien pikkewyne', 'Dinosouruspret' (albei gebaseer op aftelrympies), ''n Dag by die dieretuin' en 'Tande borsel'.